CELEX: 62008CJ0474
Language: sl
Date: 2009-10-29
Title: Sodba Sodišča (šesti senat) z dne 29. oktobra 2009.#Komisija Evropskih skupnosti proti Kraljevini Belgiji.#Neizpolnitev obveznosti države - Nesprejetje vseh ukrepov, potrebnih za uskladitev s členom 23(2) in (5) Direktive 2003/54/ES o skupnih pravilih za notranji trg z električno energijo - Pristojnosti regulatornega organa v sektorju električne energije.#Zadeva C-474/08.

Sodba Sodišča (šesti senat) z dne 29. oktobra 2009 – Komisija proti Belgiji
      (Zadeva C-474/08)
      „Neizpolnitev obveznosti države – Nesprejetje vseh ukrepov, potrebnih za uskladitev s členom 23(2) in (5) Direktive 2003/54/ES o skupnih pravilih za notranji
         trg z električno energijo – Pristojnosti regulatornega organa v sektorju električne energije“
      
      1.                     Približevanje zakonodaj – Ukrepi za vzpostavitev in delovanje notranjega trga z električno energijo – Direktiva 2003/54 (Direktiva
            Evropskega parlamenta in Sveta 2003/54, člen 23(5)) (Glej točko 23.)
      2.                     Približevanje zakonodaj – Ukrepi za vzpostavitev in delovanje notranjega trga z električno energijo – Direktiva 2003/54 (Direktiva
            Evropskega parlamenta in Sveta 2003/54, člen 23(2)(a)) (Glej točko 31.)
      Predmet 
      
         
               Neizpolnitev obveznosti države – Nesprejetje vseh ukrepov, potrebnih za uskladitev s členom 23(2) in (5) Direktive 2003/54/ES
                  Evropskega parlamenta in Sveta z dne 26. junija 2003 o skupnih pravilih za notranji trg z električno energijo in o razveljavitvi
                  Direktive 96/92/ES (UL L 176, str. 37) – Pristojnosti regulatornega organa v sektorju električne energije
               
            Izrek 
      1)         Kraljevina Belgija 
      –         s tem, da ni določila, da se lahko v skladu z določbami člena 23(5) Direktive 2003/54/ES Evropskega parlamenta in Sveta z
         dne 26. junija 2003 o skupnih pravilih za notranji trg z električno energijo in o razveljavitvi Direktive 96/92/ES primeri
         zavrnitve dostopa do omrežja za distribucijo ali prenos električne energije predložijo regulatornemu organu, ki mora nato
         odločiti z zavezujočim sklepom v roku dveh mesecev, in
      
      –         s tem, da je v nasprotju z določbami člena 23(2)(a) Direktive 2003/54 organu, ki ni regulatorni organ, dodelila pristojnost
         za opredelitev odločilnih elementov za izračun tarif v zvezi z nekaterimi napravami za prenos električne energije,
      
      ni izpolnila obveznosti iz te direktive.
      2)         Kraljevini Belgiji se naloži plačilo stroškov.